इन्ना सलाह करने परैन्त, ओ त्रैवै भगवती सर्वमंगला दे मन्दर गे। उत्थें पूजा करिऐ वीरवर ने प्रार्थना कीती-"हे देवी माता ! तुस प्रसन्न होई जाओ ! म्हाराज शूद्रक दी जै होऐ।" ए आक्खिऐ, उन्न पुत्रा दी मुण्डी बडिढऐ अग्गें चाढ़ी दिती। मगरा वीरवर ने सोचेआ-’राजे कोला जेड़ा धन अऊं लैरदा हा ओदा बदला ते मकाई ओड़ेआ ऐ, हून पुत्रा बिजन जीना व्यर्थ ऐ’। ए सोचिऐ उन्न अपना सिर बी बड्ढी दित्ता। वीरवर दी जनानी ने सोचोआ-अऊं कल्ली रेइऐ के: करङ ? ओ बी उत्थें गै ढेर होई गेई।